Καλώς ήρθατε στην εκπομπή.
ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Θα επιλέξετε ποιον θα παντρευτείτε χωρίς να έχετε ιδωθεί.
Δεν το πιστεύω
ότι έχω συναισθήματα για εσένα και ότι νοιάζομαι πραγματικά για εσένα.
Έχω ενθουσιαστεί.
Αν ερωτευτείτε και θέλετε να ζήσετε μαζί, θα αρραβωνιαστείτε.
-Θα γίνεις η Πορτορικανή γυναίκα μου; -Ναι!
Κι αν δεχτεί, θα δείτε τον άνθρωπο που αρραβωνιαστήκατε
για πρώτη φορά.
-Γεια σου! -Γεια!
Γεια.
Θεέ μου!
Είσαι πολύ όμορφη.
Ως τώρα η έλξη σας βασιζόταν μόνο στη συναισθηματική σύνδεση.
Σ' αγαπώ.
Ελπίζουμε να τη μετατρέψετε σε σωματική έλξη.
Υπήρχε λίγη σεξουαλική ένταση στις κάψουλες.
Αλλά όταν τελικά βλέπεις τον άλλο άνθρωπο,
λες "Εντάξει, θα συμβεί".
Άραγε θα τους επηρεάσουν τα άγχη του έξω κόσμου;
Δεν είσαι αυτός που ερωτεύτηκα.
Τέλος.
-Δεν έχεις πιάτα; -Όχι.
Με κάνεις να νιώθω ότι δεν σου είμαι αρκετός.
Αναρωτιόμουν γιατί μια τριαντάχρονη θα ήθελε να είναι με έναν 24χρονο.
Είναι ψεύτικο.
Είναι πολύ σημαντικό βήμα, πρέπει να είσαι απολύτως σίγουρος.
Έβγαλες φωτογραφία το σπίτι μου και μου την έστειλες.
-Έγραψες "Σε βλέπω". -Τέρμα οι μαλακίες!
Είναι η τελευταία φορά που με βλέπεις στη ζωή σου!
Θα πείτε "ναι" στο άτομο που ερωτευτήκατε χωρίς να έχετε ιδωθεί;
-Σ' έχω ερωτευτεί τρελά. -Θα κρατήσεις το χεράκι μου;
-Ξέρω ότι μ' αγαπάς και σ' αγαπώ κι εγώ. -Απολύτως.
Ή θα φύγετε για πάντα μακριά;
Όταν ρώτησα για τα οικονομικά, είπες ότι όλα ήταν μια χαρά.
Δεν ήσουν απολύτως ειλικρινής.
Δεν προσπάθησα να πω ψέματα.
Με ξέρεις καλύτερα από όλους.
Δεν θέλω να χάσω εσένα ή εμάς.
Συγγνώμη αν σε πλήγωσα.
Συγγνώμη που έκανα κάτι που δεν σου αρέσει.
Θα το ξεπεράσουμε, έτσι;
ΣΤΕΪΣΙ ΚΑΙ ΙΖΙ ΗΜΕΡΑ ΤΟΥ ΓΑΜΟΥ
Ευχαριστώ πολύ.
ΝΥΦΗ
Ο ΕΡΩΤΑΣ ΕΙΝΑΙ ΤΥΦΛΟΣ
Ποτέ δεν πίστευα ότι θα ερωτευόμουν κάποιον τόσο γρήγορα.
Δεν έπαιξε ρόλο το ότι δεν τον είδα.
Δεν με ενδιαφέρει η εμφάνιση.
Αλλά με εξέπληξε το πόσο γρήγορα τον ερωτεύτηκα.
ΣΤΕΪΣΙ, 33
Σε μία εβδομάδα, ίσως λιγότερο.
Ξαφνιάστηκα.
Αλλά τον ερωτεύτηκα.
"Με κάνεις να νιώθω ότι οι πνεύμονές μου και η καρδιά μου μονομαχούν.
Η αναπνοή μου δεν προλαβαίνει την καρδιά μου,
όταν είμαι κοντά σου ή απλώς σε σκέφτομαι".
Έτσι νιώθω τώρα.
Νιώθω ότι μαζί σου βρίσκομαι στο σπίτι, βρίσκομαι εκεί που ανήκω.
Θα με παντρευτείς;
-Ναι! -Ναι, ρε γαμώτο!
Έχεις πολύ όμορφα χείλη.
Αυτό έψαχνα τόσο καιρό.
Είναι ό,τι πιο ρομαντικό έχει κάνει ποτέ κανείς για μένα!
Σ' αγαπώ.
Είναι ο ιδανικός και το ξέρω γιατί μου άλλαξε τη ζωή.
Αν δεν μπορώ να αναπνεύσω χωρίς αυτόν, θα κάνω τα πάντα γι' αυτόν.
Και κάθε μέρα βλέπω ότι έτσι είναι.
Τον αγαπώ τον Ίζι, είναι εκπληκτικός,
ευγενικός, τρυφερός,
δοτικός και δυνατός, ανοίγεται.
Τον λένε Ίζι. Ισμαέλ.
-Έχει κάτι το εξωτικό, είναι σέξι. -Ναι;
Είναι γομάρι.
Και πώς…
Μη ρωτάς πώς τον γνώρισα. Μην το διανοηθείς!
-Μικρή Στέισι Λου! -Η φωνή της Τσέλσι!
-Γεια! -Γεια σου, αδερφούλα μου!
Πού είναι οι άλλες;
Μέρος πρώτο της ημέρας του γάμου!
Παντρεύεσαι!
Ανοίξτε σαμπάνιες, αλλάζει το επίθετό της.
Έτσι!
Έχω εδώ τη ρόμπα σου.
-Μπορώ να τη φορέσω; -Φυσικά.
Εντάξει.
Δεν θέλω να φοράω μαύρα, είναι γρουσουζιά. Δεν το είχα συνειδητοποιήσει.
Κι η μαμά μαύρα φοράει.
-Ναι, αλλά δεν παντρεύεται. -Όντως.
Μαύρα φορούσε στον δικό σου γάμο. Ορίστε, φέρνει γούρι.
Ιστορίες επιτυχίας με αυτό το φόρεμα. Θα συνεχίσουμε.
Έτσι.
Ευχαριστώ.
Λένε ότι θα ερωτευτείς όταν δεν θα το περιμένεις καθόλου.
Μας χώριζε ένας τοίχος. Και μου ήρθε κατακέφαλα.
Ήξερε τα πάντα για εμένα. Με σπρώχνει να γίνω καλύτερος.
Είναι αστεία, είναι έντονη.
Τι λέει;
-Καλώς τον. -Χαίρομαι που σε βλέπω.
Είναι κλειστός άνθρωπος, αλλά όταν ρίξεις τελικά τις άμυνές της,
είναι πολύ τρυφερή, γλυκιά κι ευγενική.
Ο έρωτας μαζί της είναι ταξίδι.
Ένα απίστευτο ταξίδι, που μόνο μαζί της θέλω να κάνω.
Θέλετε ποτό; Εδώ είναι τα σμόκιν σας.
Φίλε, έχει πολύ πλάκα πόσο πιο μεγάλο νούμερο φοράω.
-Το δικό σου. Το δικό μου. -Του Νικ. Του Ζακ.
Φίλε.
Έχω να σας πω εξελίξεις.
-Ναι; -Ναι.
Των τελευταίων δύο ημερών;
Χτες βράδυ ήμουν ράκος.
Δεν πίστευα ότι θα ήταν σημαντική η πιστοληπτική μου ικανότητα.
Δεν φοβήθηκα να της το πω.
Είμαι τίμιος. Είμαι βράχος, ήρεμος και ψύχραιμος.
Και τελικά με είδε να χάνω τον έλεγχο.
Όταν αγαπάς κάποια και υπάρχει συναισθηματική σύνδεση,
ο έρωτας δεν έχει ούτε πιστοληπτική ικανότητα ούτε τιμή.
Ο έρωτας δεν έχει χρόνο.
Έχουμε πολύ καλή επικοινωνία.
Όταν προέκυπταν προβλήματα, απογοητευόμουν, τσακωνόμασταν.
Χωρίς τοξικές ή τρελές αντιδράσεις. Το διορθώναμε και προχωρούσαμε.
Όλα ήταν καλά, αλλά τις τελευταίες μέρες την είδα αγχωμένη και…
-Εγώ είδα εσένα αγχωμένο. -Εσύ να δεις άγχος.
-Μένουν 48 ώρες. -Γι' αυτό ξέρω ότι την αγαπώ.
Ένιωθα χαμένος στη φάση αυτή.
Κι εκείνη το ίδιο.
Είπαμε ότι χρειαζόμασταν χώρο.
Έπρεπε να το επεξεργαστεί μόνη της κι εγώ μόνος μου.
Το κορίτσι μου. Την αγαπώ.
-Κανόνισε. -Εσύ θα είσαι δίπλα μου.
Σε ξέρω όλη σου τη ζωή, έχεις περάσει πολλά.
-Είσαι…. -Ναι.
Είσαι πολύ δυνατός άνθρωπος.
Δεν με νοιάζουν οι εντάσεις του έξω κόσμου,
ούτε τα λεφτά,
τίποτα.
Πάντα έλεγε ότι χρειάζεται κάποιον που να μένει δίπλα της
στα δύσκολα.
Που να μην το βάζει στα πόδια.
Θα συνεχίσω να το παλεύω.
Αυτό κάνεις όταν αγαπάς κάποιον.
Χαίρομαι πολύ που είστε εδώ.
Θα πω "ναι".
Τι έχεις σκεφτεί για το χτένισμα;
Τα μαλλιά κάτω, κάτι απλό, γιατί το νυφικό είναι το αντίθετο.
Είσαι θεά.
Είναι ό,τι πιο έντονο, συναισθηματικά και πνευματικά,
έχω ζήσει.
Και παράλληλα μου συμβαίνει ό,τι καλύτερο μου 'χει συμβεί.
Είναι κάπως έτσι.
Συναισθηματικές διακυμάνσεις.
Έχουμε περάσει πάρα πολλά.
Κάποια πράγματα που έχουμε ζήσει είναι υπέροχα.
Άλλα δεν είναι τόσο υπέροχα, αλλά είναι όλο εκπλήξεις.
Με έχω φανταστεί να τον παντρεύομαι,
αλλά την ημέρα του γάμου μου θέλω να είμαι απολύτως συγκεντρωμένη,
όπως στις κάψουλες.
Δεν σε έχω ξαναδεί να κάνεις τόσο γρήγορα τις δύσκολες ερωτήσεις.
Μ' αρέσει να του το κάνω αυτό.
Πότε μένει με το στόμα ανοιχτό και πότε απαντά με ενθουσιασμό.
Αλλά λατρεύω να τον αιφνιδιάζω.
Είμαστε πολύ διαφορετικοί.
Έχουμε ζήσει πολύ διαφορετικές εμπειρίες
και δεν έχει κάνει πράγματα που εγώ έχω ήδη κάνει.
Τώρα έβγαλε διαβατήριο.
Του αρέσει να τρώει στο Chipotle.
Αρέσει στους άντρες.
-Όντως. -Όχι σε αυτούς ίσως.
Κι ο Ρέι έχει τα στέκια του.
Επίσης γυμνάζεται πολύ.
Πιστεύω ότι πάνε εκεί για το ρύζι.
-Τις πρωτεΐνες, τα λαχανικά. -Το ξέρω.
-Ναι. -Και έτσι δεν μαγειρεύουν.
"Σου αρέσει η περουβιανή κουζίνα; Κάποιο μεσογειακό εστιατόριο;"
Δεν ξέρει να παραγγείλει.
Εσύ ξέρεις τα καλά μέρη.
Έχει πλάκα.
Τον λατρεύω, είναι πολύ γλυκός.
Τον βλέπω χαλαρά να προσαρμόζεται στην οικογένειά μας.
Όταν σας βλέπω μαζί,
έχετε μια διασκεδαστική σχέση.
Κάνετε ο ένας τον άλλον να γελάει
και νομίζω ότι ταιριάζει στην οικογένειά μας.
Άλλαξα νοοτροπία,
κι αντί να ακούω τη λογική μου, ακολουθώ την καρδιά μου.
Σήμερα θα ακούσεις το ένστικτό σου.
Μ' αρέσει, όμως, που αφέθηκες.
Ναι. Κι εμένα.
Πάντα φοβόμουν να μην πληγωθώ ή να πέσω έξω με κάποιον,
ότι αν ανοιγόμουν θα πληγωνόμουν ξανά.
-Είναι λυτρωτικό. -Το συζητήσαμε.
Δεν ήθελες πλέον να φοβάσαι να εμπιστευτείς κάποιον.
Ναι, αλλά δεν το κατάφερνα.
Ήξερα ποιο ήταν το θέμα μου, αλλά πίστευα ότι απλώς έτσι ήμουν.
Αλλά τελικά μάλλον δεν ήμουν έτσι. Μάλλον χρειαζόμουν να…
Αυτό ήθελα για εσένα.
Δεν θέλω να πιστεύεις ότι έτσι είσαι, μπορείς…
Γνωρίζεις ανθρώπους που σε κάνουν να αλλάξεις γνώμη για το ποια είσαι.
Ναι.
Δεν το πίστευα, δεν πίστευα ότι ήταν εφικτό.
-Γιατί εγώ τα ξέρω όλα. -Ακριβώς!
Εμένα θα μου εξηγήσουν κάτι; Εγώ τα ξέρω όλα!
Χαίρομαι που είστε εδώ γιατί όταν είμαι μόνος…
-Χάνεσαι; -Χάνομαι.
Και αρχίζω να κάνω αρνητικές σκέψεις,
αντί να είμαι αισιόδοξος και να βλέπω τη θετική όψη.
Πάντως όταν κάποιος έχει άγχος, όταν αγχώνεται για κάποιον,
σημαίνει ότι τον ενδιαφέρει.
Ξέρεις, όπως όταν παίζαμε μπέιζμπολ.
Είχες άγχος πριν τον αγώνα, γιατί σε ενδιέφερε.
Στις κάψουλες μου είχε πει
"Χρειάζομαι έναν άντρα που θα αντέξει όταν θα σκάσουν τα δύσκολα,
να μην το βάλει στα πόδια".
-Ναι. -Άρα θέλει έναν άντρα.
-Ακριβώς. -Ναι.
Κι αυτός είμαι εγώ.
-Μπράβο! -Έτσι!
Πώς νιώθεις σήμερα;
ΤΡΕΪΣΙ ΜΗΤΕΡΑ ΤΗΣ ΣΤΕΪΣΙ
Δεν ξέρω, με παραξενεύει που ξύπνησα ήρεμη.
-Καλό αυτό. -Καμία σχέση με χτες.
Χτες ήμουν πολύ αγχωμένη και στρεσαρισμένη.
Συμβαίνουν πολλά.
Αυτό που με ανησυχεί περισσότερο είναι αυτή η αίσθηση
ότι δεν έλαβα όλες τις απαραίτητες πληροφορίες,
αν και είχε προκύψει το θέμα αρκετές φορές.
Με έκανε να αμφιβάλλω.
Το θέμα δεν είναι η πιστωτική κάρτα,
αλλά η απόλυτη διαφάνεια,
σε μια φάση που αυτό που απαιτείται είναι η διαφάνεια.
Και εξαρτάται από την οπτική, αυτός λέει "Αν έλεγα ψέματα, δεν θα σου το έλεγα".
Κι εγώ "Αν ήσουν ειλικρινής, θα το είχες πει".
Κι όταν προσπαθώ να του το εξηγήσω,
μου λέει "Σκέφτεσαι τα λεφτά".
Του είπα "Το θέμα δεν είναι τα λεφτά.
Το θέμα είναι η ειλικρίνεια, η εμπιστοσύνη".
Εγώ είχα αντιληφθεί τα καμπανάκια, αλλά τα αγνόησα επειδή ήμουν ερωτευμένη.
Και δεν θα το έκανα ποτέ.
Δεν θέλω να δώσεις μεγάλη διάσταση
σε κάτι που ίσως δεν είναι πολύ σημαντικό.
Πιστεύεις ότι σου τα είπε όλα;
Ακούω διάφορες φωνές στο μυαλό μου.
"Σου τα είπε όλα", "Σου τα είπα όλα", "Σου αποδεικνύω".
"Παλεύω για εσένα".
Ναι, αλλά…
-Νοιάζομαι γι' αυτόν. -Το ξέρω.
Κι αυτός νοιάζεται για εσένα.
Είστε πολύ ωραίο ζευγάρι.
Ξέρω ότι είναι πολύ δύσκολο,
αλλά αυτός το θέλει πολύ, κι εσύ το ίδιο, πιστεύω.
Ναι.
Όταν έρθει η ώρα,
θα ξέρεις αν θα το τολμήσεις
ή αν δεν μπορείς.
Και θα το ξέρεις όταν θα του μιλήσεις.
Αν πεις όχι σήμερα,
είσαι πρόθυμη να χάσεις τον Ίζι για πάντα;
-Σκέφτομαι τον λόγο μου. -Ναι.
Στη Στέισι αρέσουν οι χειρονομίες, όπως το να της αφήνεις σημειώματα.
Όταν έγραφα τις κάρτες, δεν ήξερα τι να πω.
Δεν το έχω. Γι' αυτό αποφάσισα να αυτοσχεδιάσω.
-Σου έχω μια ιδέα. -Πες.
-Να της γράψουμε γράμμα; -Ναι;
-Μπορούμε να σε βοηθήσουμε. -Εντάξει.
-Από καρδιάς; -Από καρδιάς.
-Εντάξει. -Εντάξει.
Από καρδιάς.
Λοιπόν.
Αφέσου!
Είναι πανέμορφο.
Είναι απίστευτα πανέμορφο.
Σου πάει απίστευτα.
Σ' αγαπώ.
-Κι εγώ. -Ευχαριστώ.
Σκέφτομαι τον Ίζι.
Θα του μιλήσω.
Αν αυτό θα σε βοηθήσει.
Το ελπίζω, αλλά αν χάσει την ψυχραιμία του…
Θέλω να είναι ήρεμος.
-Γεια. -Γεια.
Είμαι ο Τζάστιν, ο κουμπάρος του Ίζι.
-Είπα να έρθω να συστηθώ. -Γεια σου!
Είπα "Ποιος είναι ο κύριος; Λάθος πόρτα".
Σου έφερα κάτι.
-Ένα πολύ σημαντικό γράμμα. -Θεέ μου.
Σ' το παραδίδω. Το έγραψε από καρδιάς.
-Ευχαριστώ. -Παρακαλώ.
-Ευχαριστώ. -Σ' ευχαριστούμε.
"Σ' αγαπώ γιατί:
Δεν θεωρείς τίποτα δεδομένο. Είσαι σέξι, άσε το κλιματιστικό αναμμένο.
Θέλω το χέρι μου στο στήθος σου κολλημένο".
"Το κυνήγι μαζί σου λατρεύω.
Θέλω να σε παντρευτώ γιατί μαζί σου είμαι τρελά ερωτευμένος".
"Ξέρω ότι αγχώνεσαι, ότι φοβάσαι, ότι ανησυχείς, αλλά είμαι εδώ.
Πάντα θα είμαι τρυφερός και ήρεμος και θα παλεύω για εσένα κάθε μέρα.
Σ' αγαπώ".
Απ' τον Ίζι.
Πώς νιώθεις;
Έχει πλάκα, γιατί μόλις τώρα σου έλεγα ότι θέλω να είναι ήρεμος.
Είναι ήρεμος.
Αυτό ακριβώς έγραψε.
-"Πάντα θα είμαι ήρεμος". -Ναι.
Του είχα πει ότι θέλω σημειώματα. Όταν θύμωσα, μου έγραψε ένα.
Είναι το πρώτο που στέλνει αυτοβούλως.
Κι ήταν πολύ γλυκό και ουσιαστικό.
Το χρειάζομαι αυτό.
Δεν τον κρίνω για τον μειώσω.
Εξερευνώ τι σημαίνει για εμένα έρωτας,
γιατί θέλω να με αγαπάει, να νιώθω ότι με αγαπούν.
Και μ' ακούει.
Το λατρεύω αυτό.
Είμαι αθεράπευτα ρομαντική.
Στις ομορφιές σου, αγόρι μου!
Κι εσύ το ίδιο!
Είσαι κούκλος, γιε μου.
-Σ' αγαπώ. -Έλα εδώ.
Σ' αγαπώ, σ' αγαπώ.
-Σ' αγαπώ. -Πώς νιώθεις;
-Εσύ πώς νιώθεις; -Καλά είμαι.
-Το βλέπω, είσαι καλά. -Ναι.
Θέλω μόνο να ξέρεις ότι η μαμά είναι εδώ.
-Το ξέρω. -Και…
Σε καμαρώνω.
Σ' ευχαριστώ.
Όλο αυτό με έχει εκπλήξει. Είσαι άλλος άνθρωπος.
Είσαι ώριμος.
Ό,τι κι αν συμβεί,
είμαστε μαζί.
Ναι.
-Σ' αγαπώ. -Εγώ πιο πολύ.
-Σ' ευχαριστώ που ήρθες. -Αγάπη μου.
Είσαι το μωράκι μου, θα είμαι εδώ για ό,τι χρειαστείς.
-Σε καμαρώνω. -Ευχαριστώ.
-Εντάξει; Θέλω να το ξέρεις. -Ναι, το ξέρω.
Εντάξει.
Θέλω να σε φιλήσω στο μέτωπο. Αλλά θα σε βάψω.
-Δεν πειράζει. -Σ' αγαπώ, μωράκι μου.
-Σ' αγαπώ. -Εντάξει.
ΝΥΦΗ
ΝΤΕΪΛ ΠΑΤΕΡΑΣ ΤΗΣ ΣΤΕΪΣΙ
Τι ομορφιές!
-Μπαμπά, φοράω ένα μεγάλο νυφικό. -Κούκλα!
Είναι πανέμορφο.
Κράτα λίγο.
Πρέπει να δεις τα παπούτσια.
Περίμενες να με δεις με νυφικό;
Η προσωπικότητά μου χώρεσε σε ένα φόρεμα.
-Μεγάλη μέρα. -Ναι.
Είσαι έτοιμη;
Τη μια στιγμή νιώθω κάπως, την άλλη νιώθω αλλιώς.
Αναρωτιέμαι
αν πρέπει να είμαι ή όχι απολύτως σίγουρη τη μέρα του γάμου μου.
Πρέπει να πάρεις μία απόφαση.
Το ξέρω, μπαμπά.
-Ορίστε. -Ευχαριστώ.
Πάμε;
Δεν γίνεται να κλάψω.
Όλα θα πάνε καλά. Ένα φιλί.
Είναι σημαντικό που είσαι εδώ.
Πάντα θα είμαι.
Το ξέρεις. Πάντα.
Κάνε αυτό που θεωρείς σωστό. Είναι εξαιρετικό παιδί.
-Είσαι έτοιμος; -Ναι.
Μη φοβάσαι τίποτα.
Δεν φοβάμαι.
Έχω άγχος, αλλά ανυπομονώ.
Θα εμφανιστώ
και θα είμαι ο άντρας που ήμουν εξαρχής.
Θα την κοιτάξω κατάματα και θα πω
"Γι' αυτό σ' αγαπώ και γι' αυτόν τον λόγο θα με παντρευτείς, ρε γαμώτο".
Θα ξέρεις τι να πεις, όπως πάντα.
ΙΣΜΑΕΛ ΚΑΙ ΣΤΕΪΣΙ
Θεέ μου.
Έφερε κανείς καθόλου βότκα ή τεκίλα;
Τι λέει;
Γεια χαρά!
Γεια σας!
-Πώς είσαι; -Καλά, εσύ;
Μια χαρά.
Καλώς ήρθατε. Σας ευχαριστώ που ήρθατε.
Χαίρομαι που σας βλέπω.
Γαμώτο.
Θεέ μου.
Θα πάρεις τη σωστή απόφαση.
-Ευχαριστώ. -Χαίρομαι για σένα.
-Σε καμαρώνω. -Ευχαριστώ.
-Απίστευτα. -Ευχαριστώ.
Σηκωθείτε.
Ποιος παραδίδει αυτήν τη γυναίκα για να παντρευτεί αυτόν τον άντρα;
Η μητέρα της και… εγώ.
-Αυτός εκεί. -Ναι.
-Είσαι καλά; -Ναι.
Είσαι πανέμορφη!
Ίζι, συνόδευσε τη γυναίκα αυτή για να σταθεί στο πλάι σου.
-Είναι μπόλικο το φόρεμά μου! -Όντως.
Είσαι κούκλα! Χαίρομαι πολύ που σε βλέπω.
Κυρίες και κύριοι, καθίστε.
-Είσαι καλά; -Τέλεια.
-Εσύ είσαι καλά; -Ναι.
Εδώ είμαι.
Όλα θα πάνε καλά.
Ας εκφράσουμε αγάπη και στήριξη στη Στέισι και στον Ίζι
με τις καλύτερες ευχές μας για την αιώνια ευτυχία τους.
Ας ξεκινήσουμε υμνώντας την αγάπη που μοιράζεστε.
Μπροστά σας έχετε τον άνθρωπο που σας θαυμάζει.
Είναι προφανές ότι ταιριάζετε.
Σας ξέρουν πολλοί άνθρωποι, πολύ λίγοι σας καταλαβαίνουν.
Η αγάπη και η κατανόηση είναι το κλειδί στην αβεβαιότητα που κρύβει το μέλλον.
Τα συναισθήματα αλλάζουν,
αλλά η αγάπη που μοιράζεστε είναι αιώνια.
Είναι πολύ όμορφο συναίσθημα που βρήκατε αυτόν τον άνθρωπο.
Ευτυχώς βρίσκεστε και οι δύο σε πολύ καλά χέρια.
Είσαι…
πολύ κλειστή,
αλλά όταν πέφτουν οι άμυνές σου,
είσαι το πιο τρυφερό και γλυκό κορίτσι που έχω γνωρίσει.
Γι' αυτό σ' έχω ερωτευτεί, αυτό το κορίτσι γνώρισα.
Ξέρεις πότε δεν έχω κέφια, πότε έχω κέφια, πότε χάνομαι.
Σε ερωτεύτηκα.
Έσκασες ουρανοκατέβατη.
Σε εκτιμώ, σε λατρεύω.
Με έκανες καλύτερο άνθρωπο
και πάντα θα βρίσκομαι εδώ για να σε καθησυχάζω.
Θα είμαι ο ήρεμος και ψύχραιμος άνθρωπος που χρειάζεσαι.
Ο γάμος δεν είναι εύκολος. Οι σχέσεις δεν είναι εύκολες.
Και…
μπροστά στα δύσκολα είναι πολύ εύκολο να το σκάσεις,
να τα παρατήσεις.
Δεν θα τα παρατήσω ποτέ, πάντα θα το παλεύω.
Πάντα θα παλεύω για εσένα.
Σ' αγαπώ με όλη μου την καρδιά. Πάντα θα είμαι εδώ και…
Δεν είναι κουκλάρα με αυτό το νυφικό;
Μπαίνοντας σ' αυτήν την περιπέτεια, εσύ έσκασες ουρανοκατέβατος.
Και με έκανες να νιώθω ασφάλεια.
Είμαι πρακτικός άνθρωπος και ρεαλίστρια κι εσύ με έκανες να ακούω την καρδιά μου.
Με έκανες να νιώσω ξανά.
Με κάνεις καλύτερο άνθρωπο
και να κάνω πράγματα που συνήθως με δυσκολεύουν,
αλλά θέλω να τα κάνω για εσένα.
Είσαι το στήριγμά μου.
Όλο αυτό ήταν σαν τυφώνας.
Είσαι η ηρεμία στην καταιγίδα.
Αυτές οι μέρες ήταν έντονες.
Αλλά ακόμα σ' αγαπώ.
-Σ' αγαπώ. -Και ποτέ δεν έπαψα να σ' αγαπώ.
Με κανέναν άλλον στον κόσμο δεν θα το ζούσα αυτό, μόνο μ' εσένα.
Ίζι και Στέισι, διαλέξατε ο ένας τον άλλον βασισμένοι σε έντονη συναισθηματική σχέση.
Η εμφάνιση, η ηλικία,
τα οικονομικά και όλα τα επιφανειακά θέματα
δεν έπαιξαν ρόλο για εσάς.
Ήρθε η ώρα να αποφασίσετε αν ο έρωτας είναι τυφλός.
Ίζι, δέχεσαι να παντρευτείς τη Στέισι;
Υπόσχεσαι να την αγαπάς, να τη στηρίζεις, να την τιμάς, να την προσέχεις,
αγνοώντας τους πάντες, για όλη σας τη ζωή;
Αν συμφωνείς, πες "Ναι".
Ναι.
Στέισι,
δέχεσαι να παντρευτείς τον Ίζι;
Υπόσχεσαι να τον αγαπάς, να τον στηρίζεις, να τον τιμάς, να τον προσέχεις,
στην αρρώστια και στην υγεία,
αγνοώντας τους πάντες, για όλη σας τη ζωή;
Αν συμφωνείς,
πες "Ναι".
Θεέ μου.
Σ' αγαπώ περισσότερο απ' όσο μπορώ να σου εξηγήσω.
Θέλω να σε κάνω ευτυχισμένο. Θέλω να σου προσφέρω ασφάλεια.
Σε θέλω. Και θέλω να πω το "Ναι".
Αλλά αυτήν τη στιγμή θα σε έβλαπτα,
αν έλεγα το "Ναι", ενώ νιώθω ότι χρειαζόμαστε περισσότερα πράγματα.
Πάνω απ' όλα χρειαζόμαστε χρόνο.
Δεν είχαμε χρόνο.
Και τον χρειάζομαι.
Γι' αυτό δεν μπορώ σήμερα.
Ελπίζω να καταλαβαίνεις.
Καταλαβαίνω.
Και σ' αγαπώ.
Μάλλον το κάνουμε με λάθος σειρά, αλλά δεν πειράζει.
Νιώθω καλύτερα.
Ωραία. Έτσι πρέπει.
-Είσαι καλά; -Ναι.
Πάντα σε θαύμαζα και σε υποστήριζα.
Και το ξέρεις.
Και…
το σωστό είναι να νιώθουμε σιγουριά κι οι δύο.
Εντάξει.
Σας ευχαριστώ όλους για τη στήριξη.
Όλοι μπήκατε σε πολύ κόπο για να είστε εδώ σήμερα για εμάς.
Το εκτιμούμε πολύ.
Σ' αγαπάμε, Ίζι!
Σας αγαπώ.
Είμαι πληγωμένος και στεναχωρημένος.
Δεν ξέρω, έδωσα ό,τι είχα να δώσω.
Πάλεψα πολύ και τώρα νιώθω ένα μούδιασμα. Δεν νιώθω τίποτα.
Δεν ξέρω.
Αλλά κουράστηκα να νιώθω έτσι.
Ειλικρινά.
Αγάπη.
-Να καθίσω δίπλα σου; -Ναι.
Έλα.
Πώς είσαι;
Βασικά έχω ξαφνιαστεί πολύ.
Αλλά αυτήν τη στιγμή
με απασχολείς εσύ.
Δεν θέλω να είμαι αρνητική.
Δεν θέλω να σου λέω τέτοια πράγματα. Δεν με χαρακτηρίζει αυτό.
-Εγώ ξέρω ότι κατέθεσες την καρδιά σου. -Ναι.
Έδωσες τα πάντα σε αυτήν τη σχέση.
Όταν το βλέπω αυτό, ως μητέρα πληγώνομαι.
Έχουμε περάσει πάρα πολλά, από τότε που…
Από τότε που ήμουν έγκυος σε εσένα.
Ξέρω ότι πονάς αυτήν τη στιγμή.
Και μου θυμίζει όλες τις φορές
που σε πήγαινα για τα εμβόλια.
Όταν σε τρυπούσαν,
έκλαιγες γοερά
και πονούσα κι εγώ και έκλαιγα κι εγώ.
Αλλά ήξερα ότι ο πόνος που ένιωθες εκείνη τη στιγμή
ήταν το καλύτερο για εσένα.
Καλύτερα να πονέσεις τώρα,
παρά στο μέλλον.
Αλλά με συγκίνησες πολύ με όλα όσα είπες.
Δεν φαντάζεσαι.
Όταν σε είδα να καταθέτεις την καρδιά σου,
συνειδητοποίησα ακόμη περισσότερο
πόσο πολύ σε καμαρώνω.
Χάρη σε εσένα είμαι αυτός που είμαι.
-Αγάπη. -Πρέπει να σ' το πω.
Σ' ευχαριστώ.
Όλα θα πάνε καλά.
Σ' αγαπώ.
Σ' αγαπώ πάρα πολύ.
-Μην τα παρατάς, εντάξει; -Όχι.
Έχεις πολλά να προσφέρεις.
Πάρα πολλά.
Σ' αγαπώ.
-Σ' ευχαριστώ. -Σ' αγαπώ, μωρό μου.
Σ' αγαπώ. Σ' ευχαριστώ που είσαι εδώ.
Καλά νιώθω.
Είναι πολύ ειλικρινής.
Όλα όσα είπε είναι πολύ τρυφερά.
Μίλησα με τους φίλους του.
Μιλούν με τα καλύτερα λόγια γι' αυτόν.
Και τον ξέρουν από τότε που ήταν παιδί.
Θέλω να πω
ότι είναι ειλικρινής.
Τον αγαπώ. Είναι εκπληκτικός.
Μου έμαθε τόσα πολλά.
Κι όλοι μου έλεγαν "Είναι υπέροχο ζευγάρι".
Όντως!
Μετανιώνεις για κάτι;
Όχι.
Τη στιγμή που του μιλούσα, εννοούσα κάθε λέξη που του έλεγα.
Δεν ήμουν σίγουρη αν ήταν το σωστό.
-Γεια. -Γεια.
-Πώς είσαι; -Καλά.
Δεν περίμενα να νιώσω έτσι σήμερα.
Δεν ήταν κακό συναίσθημα. Ξέρω ότι σ' αγαπώ.
Σε έβλεπα κι έλεγα "Τον αγαπώ".
Νόμιζα ότι θα ήμουν ράκος.
Αλλά νιώθω ανακούφιση.
Δεν υπάρχει πίεση.
Νομίζω ότι αυτό ήταν…
το δυσκολότερο.
Γιατί;
Θέλω να σε κάνω ευτυχισμένο.
Νομίζω ότι έχω μπερδευτεί.
Μην μπερδεύεσαι για το πώς νιώθω.
Από εδώ και πέρα στο χέρι μας είναι τι θα κάνουμε.
Ξέρω ότι δεν θα είναι εύκολο.
Θέλω να νιώσω ότι είμαστε εμείς πάλι.
Κι είμαι πρόθυμη να το δουλέψω για να το καταφέρουμε.
-Το εννοείς; -Φυσικά.
Θέλω χρόνο για να σε εμπιστευτώ μετά απ' όλα όσα μου είπες.
Δεν ξέρω, είναι δύσκολο.
Κάνουμε βήματα προς τα πίσω.
Εγώ δεν το βλέπω έτσι.
Δεν περιμένω να πηδήξεις από τη χαρά σου,
ή να νιώθεις καλά και σιγουριά.
Αλλά παραμένω εδώ.
Ναι, αλλά ο καθένας είναι σε διαφορετική θέση.
Έχω πληγωθεί πολύ.
Σ' αγαπώ.
Ήθελα να σε παντρευτώ.
Δεν με ενδιέφερε ο χρόνος.
Αλλά έτσι είμαι εγώ.
Και πότε θα είναι η κατάλληλη στιγμή;
Αυτό θα αναρωτιέμαι μαζί σου. Πότε θα είναι η κατάλληλη στιγμή;
Θα νιώσεις ποτέ ότι ήρθε η ώρα;
Μου είπε ότι ήταν πολύ νωρίς.
Αν με έχει διαλέξει, τι σημασία έχει ο χρόνος;
Αύριο μπορεί να πεθάνουμε.
Λες και πάντα προσπαθεί να βρει κάτι αρνητικό.
Θέλω να με αγαπούν όπως αγαπώ.
Γιατί στην τελική το αξίζω.
Εντάξει.
Νομίζω ότι μάλλον της έφυγε ένα βάρος
με το που το έκανε και με το που μου είπε "Όχι"
και με το που το έληξε.
Πιστεύω ότι εκείνη έτσι το βλέπει.
Λιγότερη πίεση, λιγότερο το ένα, το άλλο.
Την επηρέαζαν όλα τα θέματα του έξω κόσμου.
Εγώ τα απομόνωσα όλα.
Την εμφάνιση, τα λεφτά, τις εντάσεις.
Εστίασα μόνο σ' αυτήν.
Ήμουν στο γυμναστήριο
και στην τηλεόραση έπαιζε o Τιτανικός.
Αυτό είναι για εμένα έρωτας.
Άνευ όρων. Τίποτα δεν έχει σημασία.
Αυτό είναι το θέμα.
Μετράνε όλα τα άλλα;
Μετράει τι πιστοληπτική ικανότητα έχω; Τι αμάξι έχω;
Σε ποια εστιατόρια τρώω;
Για εμένα αυτά δεν μετράνε.
Γιατί είσαι 33, εργένισσα κι ανύπαντρη;
Εγώ είμαι 29
και μπορώ να σου δώσω όλα όσα δεν μπορεί ένας πλούσιος 45χρονος,
που πάντα ερωτεύεσαι.
Έχω στεναχωρηθεί.
ΛΙΝΤΙΑ ΚΑΙ ΜΙΛΤΟΝ ΗΜΕΡΑ ΤΟΥ ΓΑΜΟΥ
Σήμερα παντρεύομαι!
Έχω ντυθεί απλά, δεν μοιάζω με νύφη. Μοιάζω με νύφη;
Μοιάζω;
ΝΥΦΗ
Θεέ μου!
Παρ' όλο που στο τελευταίο μας ραντεβού ο Μίλτον είπε
"Είσαι πολύ συναισθηματική, δεν μου άρεσε η αντίδρασή σου",
δεν θα αλλάξω ποτέ.
Και ελπίζω ότι σήμερα θα καταλάβει ότι είμαι ακριβώς αυτό που χρειάζεται.
Είναι πανέμορφο.
Όλες αυτές οι βλακείες, το κλάμα,
άξιζαν τον κόπο.
Γιατί είμαι απολύτως σίγουρη
ότι βρήκα κάποιον που είναι
εκπληκτικός!
Γεια!
Παρτάρουμε!
Πού είναι η νύφη;
-Έχεις άγχος; -Καθόλου.
Είμαι πολύ ενθουσιασμένη.
-Είσαι σίγουρη; -Είμαι.
Τον βρήκες;
Τον βρήκα!
Θα συγκινηθώ.
Δεν έχω καμία αμφιβολία ότι είναι αυτός, την παραμικρή.
Στις κάψουλες
μου το απέδειξε.
Αν σ' αρέσουν τα πετρώματα, μπορούμε να τα αναλύσουμε στο μικροσκόπιό μου.
Είσαι πολύ νερντ, είναι υπέροχο.
Έχουμε ίδια ενδιαφέροντα και υπόβαθρο. Είναι τέλειο.
Λαχταρώ πάρα πολύ να με αγαπήσουν όπως είμαι.
Έχω πάθος, είμαι ο εαυτός μου, είμαι τρυφερή.
Σε θεωρώ εκπληκτικό άνθρωπο. Πιστεύω ότι θα ήσουν υπέροχη μητέρα.
Σ' αγαπώ.
Σε έχω ερωτευτεί.
-Θα γίνεις η Πορτορικανή γυναίκα μου; -Ναι. Θα γίνω η Πορτορικανή γυναίκα σου.
Θεέ μου!
Ήρθα να ζήσω αυτήν την εμπειρία επειδή ήθελα να βρω τον έρωτα,
ήθελα να βρω τον σύζυγό μου.
Και ξέρεις κάτι;
Τον βρήκα!
Ακριβώς.
-Δεν ανησυχείς για την ηλικία; -Καθόλου.
Σκέφτομαι πώς ήμουν εγώ στα 24 μου.
-Ναι… -Όλο πάρταρα.
Αυτό κάνουμε οι περισσότεροι, αλλά…
-Σε διέψευσε; -Ναι, με διέψευσε.
Είναι πιο ώριμος απ' ό,τι ήμουν εγώ στα 24.
Έχει μεταπτυχιακό στη μηχανική.
Είναι ο πρώτος που όταν μου μιλάει
ρωτάει αν είμαι στενοχωρημένη ή χαρούμενη.
Μιλάμε για τα πάντα.
Και αυτό ακριβώς έψαχνα.
Κάποιον που θα επικοινωνεί μαζί μου σωστά με κάθε τρόπο.
Έχετε τσακωθεί;
-Ξέρει… -Περάσαμε δυσκολίες.
Στο τελευταίο μας ραντεβού αναγκάστηκα να φύγω από τον χώρο,
γιατί ανέφερε το θέμα με το παρελθόν μου.
Με τον ακατονόμαστο.
-Τον Βόλντεμορτ. -Ναι, τον Βόλντεμορτ.
Είπε "Δεν μου άρεσε ο τρόπος που χειρίστηκες αυτήν την κατάσταση.
Ήσουν πολύ συναισθηματική".
Πιστεύω ότι κατέκρινε την αντίδρασή μου.
Κι αυτό με πλήγωσε.
Είπε "Δεν μ' αρέσει η αντίδρασή σου".
Του εξήγησα, το συζητήσαμε.
Κατάλαβε τη θέση μου
και είπε "Δεν προσπάθησα να σε κρίνω".
Θεωρεί ότι πρέπει να μάθω κάτι απ' αυτόν
και του είπα ότι μπορεί να μάθει να είναι πιο συναισθηματικός,
να δέχεται τα συναισθήματά του.
Πέρα απ' αυτό, τα πάμε τέλεια.
Ξέρω ότι με καταλαβαίνει και εγώ καταλαβαίνω τις θέσεις του.
Υπάρχει σεβασμός μεταξύ μας.
Μιλάμε κάθε βράδυ πριν κοιμηθούμε.
Είναι γλυκός και τρυφερός.
Τα βράδια με αγκαλιάζει. Θέλει να χουχουλιάζει, να με έχει αγκαλιά.
Και πάντα μου λέει
"Δεν θέλω να σε αφήσω ποτέ".
Αυτό δεν μου το έχουν ξαναπεί.
-Καλό αυτό. -Πολύ χαίρομαι.
Είναι δύσκολο να πω πώς νιώθω για τη Λίντια.
Λατρεύω που είναι συμπονετική, που έχει ενσυναίσθηση.
Αυτό είναι κάτι που πάντα ήθελα.
Η Λίντια είναι ακριβώς η γυναίκα που χρειάζομαι.
Δεν έχω σταματήσει από χτες απ' τις 2:00 μ.μ., δούλευα βραδινός.
Σχόλασα σήμερα στις εφτά το πρωί.
Είμαι άυπνος.
Αλλά σήμερα παντρεύομαι.
Αν και δούλευα όλη νύχτα και είμαι άυπνος, θα απολαύσω τη μέρα μου.
Γεια!
ΣΕΜΠΑΣΤΙΑΝ - ΑΛΕΞ ΦΙΛΟΙ
-Τι λέει; -Πώς πάει;
Ωραία. Σου έφεραν κανονικό κουρέα.
Κι εγώ θέλω.
Πρώτη φορά που θα είναι στην τρίχα.
-Δεν κουρεύομαι κάθε μέρα. -Πώς νιώθεις;
-Εσύ; -Μην αποφεύγεις την ερώτηση.
Είμαι…
-Αρκετά καλά. -Γιατί δίστασες;
Ακούγεσαι αγχωμένος.
Το μεγάλο πλεονέκτημα της Λίντια είναι, κάποιες φορές, και αδυναμία της.
Επειδή είναι πολύ συναισθηματική, δυσκολεύεται να συγκρατηθεί
και να πάρει ζυγισμένες αποφάσεις σε δύσκολες καταστάσεις.
Η αλήθεια είναι ότι αγχώνομαι, μου κόβονται τα πόδια.
Είναι παράξενο, πρώτη φορά το παθαίνω.
Νιώθω στο στομάχι…
Δεν ξέρω, νιώθω μια αναστάτωση. Σαν σε τρενάκι του λούνα παρκ.
Αλλά ποιος είναι 100% σίγουρος;
Δεν νομίζω ότι υπάρχει το 100%.
Μπορεί να είσαι 99,9% σίγουρος.
Αλλά το 100% είναι ένα νούμερο που βλέπω σπάνια.
Πρέπει να κάνω κάτι;
-Να παντρευτείς; -Να γράψω κάτι;
Τους όρκους;
-Μίλτον! -Έλεος!
-Ρε συ! -Έχει κανείς μολύβι;
Μάλλον εγώ.
Όλοι έχουμε το ίδιο σακίδιο.
-Δεν έχει μολύβια. -Όχι.
Τίποτα.
-Ένα μολύβι. -Όχι.
Μάλλον έχω εγώ.
Τι κάνεις;
-Έλεος! -Πλάκα κάνεις!
Τι είναι αυτό;
Απίστευτο!
Ποια θα σε παντρευτεί;
Τυχερή η Λίντια!
Έλεος.
-Είσαι έτοιμη να τον δεις; -Ναι, ανυπομονώ.
Συνήθως λέω "Έχω άσχημο προαίσθημα".
Σήμερα δεν έχω.
Μαζί ξεπεράσαμε πολύ δύσκολους καιρούς.
Ό,τι κάποια υπομένει σε δύο χρόνια, εσύ το πέρασες σε δύο μέρες.
Όντως.
Και το ξεπεράσαμε.
Είναι το σωστό.
Είναι σωστό. Παντρεύομαι τον έρωτα της ζωής μου.
Μου δίνει γαλήνη, προστασία.
Είναι ό,τι ήθελα και όχι μόνο.
Βρήκα τον Μίλτον.
Θεέ μου!
Εντάξει, κορίτσια, πάω να βάλω το νυφικό μου!
Ανυπομονούμε να σε δούμε.
Ναι!
-Μπας, βοήθησέ με. -Μοιάζει με κοτοφτερούγα.
-Ρε φίλε! -Περίμενε.
-Πονάει. -Μια ζωή τα ίδια.
-Σταμάτα, βγάλ' το. -Θεέ μου!
Έλα, έτσι.
Ορίστε.
-Και γαμώ. -Έλα.
Είσαι σίγουρος;
-Την αλήθεια πες. -Έτσι νομίζω.
Δεν ξέρω, φίλε.
Δεν θα έπαιρνα τέτοια απόφαση χωρίς να την έχω σκεφτεί.
Νιώθω ειλικρινά ότι με κάνει καλύτερο άνθρωπο.
Είπες ότι είναι πολύ συναισθηματική, ενώ εσύ…
-Δεν είσαι. -Ακριβώς.
Δεν είσαι τόσο συναισθηματικός.
Ναι.
Συμπληρώνουμε ο ένας τον άλλον. Δεν είμαι τέλειος, κι ας το νομίζετε.
Ορίστε;
-Ούτε η πλάτη σου δεν είναι τέλεια. -Άντε χέσου!
Η Λίντια που θα παντρευτείς θα είναι διαφορετική σε 10 ή 15 χρόνια.
Είναι ένα ταξίδι που διαρκεί μία ολόκληρη ζωή.
Εντάξει, τώρα αρχίζω να το συνειδητοποιώ.
-Τώρα; -Τώρα;
Εντάξει.
Κούκλα!
Είμαι νύφη!
Είσαι νύφη, η πιο όμορφη νύφη.
Είσαι πάντα εδώ.
Πάντα, το ξέρεις αυτό.
Πάντα.
-Πάντα. -Το ξέρω.
Ξέρω ότι θα είσαι ευτυχισμένη.
Συμπληρώνετε ο ένας τον άλλον, ταιριάζετε.
Θα είσαι πολύ ευτυχισμένη.
Σ' αγαπώ. Και σε καμαρώνω.
Να είσαι ευτυχισμένη.
Απόλαυσε κάθε στιγμή της ζωής σου.
Αυτό θα κάνω.
-Σ' αγαπώ. -Σ' αγαπώ.
Οι απογοητεύσεις.
Οι μοναχικές νύχτες.
Οι προσευχές.
Οι αμφιβολίες. "Δεν είμαι αρκετή;
Τι κάνω λάθος;"
Και η απάντηση βρισκόταν μπροστά μου.
Διάλεγα ανθρώπους που δεν είχαν χώρο για εμένα.
Και βρήκα τον έρωτα.
Θεέ μου!
Κούκλα!
-Είσαι πανέμορφη! -Θεά!
Τώρα ξέρω
ότι θα είναι η καλύτερη μέρα της ζωής μου.
Γουίλιαμ!
-Θεέ μου! -Μην κλαις από τώρα.
Είσαι κούκλος!
ΑΛΕΧΑΝΤΡΟ ΑΔΕΡΦΟΣ
Χάρη σ' αυτήν την εμπειρία…
Σας αγαπώ!
…βρίσκομαι σήμερα εδώ
και παντρεύομαι.
Τώρα είμαι έτοιμη.
Βρήκα τον άντρα των ονείρων μου.
Είναι ό,τι ακριβώς ήθελα. Και πολλά περισσότερα.
Το πάρτι αρχίζει!
Τι λέει, μπαμπά;
ΤΖΕΪΜΣ ΠΑΤΕΡΑΣ ΤΟΥ ΜΙΛΤΟΝ
-Έφερες τα μανικετόκουμπα; -Ναι, εδώ είναι.
Και έφερα και αυτά.
Μ' αρέσουν.
Κι εμένα μου αρέσουν.
Αν συμφωνεί η μαμά σου, κράτα τα.
Εκείνη μου τα χάρισε.
Απορίες πριν αρχίσει η υπόλοιπη ζωή σου;
-Αν έχω απορίες; -Ναι.
-Ως προς τι; -Οτιδήποτε.
Είσαι έτοιμος να αναλάβεις τον ρόλο
του ηγέτη στο σπίτι σου;
Ναι.
Το χρονικό πλαίσιο είναι αυτό που όλοι θα αμφισβητούν.
-Ναι, αλλά… -Δεν έχει σημασία.
-Ναι. -Ξέρεις τι θέλεις και το επιδιώκεις.
Ναι.
Μην ξεχνάς ότι όλα πάνε καλά όσο κρατάνε τα μέλια, τα πρώτα δύο χρόνια.
Γι' αυτό τα λένε μέλια.
-Δύο χρόνια; -Ναι.
Έχουμε καλή επικοινωνία.
Φρόντισε να επικοινωνείτε και να μη θεωρείτε τίποτα δεδομένο.
Αυτό λέω. Και να είσαι δίκαιος στους καβγάδες.
Είναι ό,τι πιο σημαντικό έχω να σου πω.
-Να είσαι δίκαιος όταν μαλώνετε. -Ναι.
Μας έχεις δει πολλές φορές να μαλώνουμε η μαμά σου κι εγώ.
Ναι, αλλά αυτή είναι η σχέση σας. Δεν αφορά τη δική μου.
Όλα θα πάνε καλά, εφόσον το δουλέψεις.
Αυτό εννοούσα.
Σε μεγαλώσαμε όσο καλύτερα μπορούσαμε. Στηρίζουμε τις επιλογές που κάνεις.
Θα δούμε πώς θα εξελιχθεί.
-Δεν θα το έκανα αν δεν… -Προφανώς.
Μάλλον τα έχεις σκεφτεί όλα.
Θεωρώ ότι όλοι έχουν επιφυλάξεις.
Όλοι βλέπουν συγκεκριμένα εμπόδια που θα βρω στον δρόμο μου.
Θεωρώ ότι όλοι έχουν περισσότερο άγχος απ' ό,τι η Λίντια κι εγώ.
Αυτό με τρομάζει περισσότερο.
Αναρωτιέμαι αν το είδα με αφέλεια.
Γιατί σκέφτονται έτσι;
Μήπως πρέπει να ανησυχώ; Μήπως δεν το σκέφτηκα καλά;
ΛΙΝΤΙΑ ΚΑΙ ΜΙΛΤΟΝ
ΤΖΕΣΙΚΑ ΑΔΕΡΦΗ ΤΟΥ ΜΙΛΤΟΝ
Συνήθως είμαι πολύ χαλαρός.
Αλλά παραδέχομαι
ότι η καρδιά μου έχει αρχίσει και χτυπάει πιο γρήγορα.
Ίσως άρχισε να με καταβάλει το άγχος.
Φτάνει η ώρα της αλήθειας.
Στάσου εδώ. Και περίμενε τη νύφη.
Είναι πολύ όμορφος.
Να το κουμπώσω;
Το επάνω.
ΡΙΤΑ ΜΗΤΕΡΑ ΤΟΥ ΜΙΛΤΟΝ
Κούκλος είναι.
"Ο γάμος της Λίντια και του Μίλτον".
Έτοιμη;
Σ' αγαπώ πολύ.
Κι εγώ σ' αγαπώ.
Θα είμαι πάντα δίπλα σου.
Σηκωθείτε για τη νύφη.
Εντάξει.
Είναι πανέμορφα.
Εντάξει.
Καθίστε, παρακαλώ.
Συγκεντρωθήκαμε για να γιορτάσουμε μία από τις καλύτερες στιγμές της ζωής,
για να τιμήσουμε την αξία και την ομορφιά του έρωτα
και να προσθέσουμε τις ευχές μας στα λόγια που θα ενώσουν
τη Λίντια και τον Μίλτον
με τα δεσμά του γάμου.
Σας ζητώ να υπενθυμίζετε συχνά στον εαυτό σας
αυτό που σας ένωσε σήμερα.
Να δίνετε τη μέγιστη προτεραιότητα στην τρυφερότητα,
στην ευγένεια και στην καλοσύνη
που ο γάμος σας αξίζει.
Όταν σύννεφα δυσκολιών σας κρύβουν τον ήλιο,
να θυμάστε ότι ο ήλιος είναι ακόμα εκεί.
Αν ο καθένας αναλάβει το μερίδιο ευθύνης του
για την ποιότητα της κοινής σας ζωής,
αυτή θα βρίθει αφθονίας και απολαύσεων.
Λίντια και Μίλτον,
σήμερα γιορτάζουμε τη δύναμη της αγάπης σας
και τη δύναμη του δεσμού σας.
Σε ερωτεύτηκα
επειδή διάλεξες εμένα.
Αμέτρητα γέλια,
ατελείωτες συζητήσεις.
Και φρόντισες να μου δείξεις ότι ήμουν η πρώτη.
Σε ερωτεύτηκα επειδή με άκουγες, επειδή έδειχνες κατανόηση,
επειδή καταλάβαινες ποια είμαι.
Ειλικρινά.
Σε ερωτεύτηκα στις κάψουλες
γιατί με ενδιέφερες, γιατί αμφισβητούσες τη σκέψη μου,
πάντα με ενέπνεες να γίνω καλύτερος.
Είχαμε τα πάνω μας και τα κάτω μας.
Χάρη στην επικοινωνιακή ωριμότητά σου
ήξερα ότι εσύ ήσουν η ιδανική.
Δεν αμφέβαλα ποτέ για εσένα
κι ελπίζω να είναι έτσι για πάντα.
Ερωτευτήκατε ο ένας τον άλλον βασισμένοι στον εσωτερικό κόσμο.
Αποφασίσατε να παντρευτείτε χωρίς να έχετε δει ο ένας τον άλλον.
Τώρα θα αποφασίσετε
αν ο έρωτας είναι τυφλός.
Λίντια, δέχεσαι να παντρευτείς τον Μίλτον;
Υπόσχεσαι να τον αγαπάς, να τον στηρίζεις, να τον τιμάς, να τον προσέχεις,
αρνούμενη τους πάντες, μένοντας μόνο στο δικό του πλευρό;
Ναι.
Σ' αγαπώ.
Μίλτον,
δέχεσαι να παντρευτείς τη Λίντια;
Υπόσχεσαι να την αγαπάς, να τη στηρίζεις, να την τιμάς, να την προσέχεις,
αρνούμενος τους πάντες,
μένοντας μόνο στο δικό της πλευρό;
Ναι.
Νόμιζα ότι θα συνέχιζες.
Δεν του έδωσε άδεια!
Δεν μπορείς να τη φιλήσεις ακόμη.
Νόμιζα ότι μπορούσα!
Δεν πειράζει, φίλε.
Συνεχίζουμε.
Η βέρα…
Δεν έχουμε!
Η βέρα αποτελεί σύμβολο της αγάπης που δεν στερεύει ποτέ.
Καθώς τη φοράτε,
θα αντικατοπτρίζει όχι μόνο ποιοι είστε ως άτομα,
αλλά και ποιοι είστε ως ζευγάρι.
Μίλτον, Λίντια,
επαναλάβετε μετά από μένα.
Εγώ, ο Μίλτον.
-Εγώ, ο Μίλτον. -Εγώ, η Λίντια.
-Σε δέχομαι. -Σε δέχομαι.
-Ως σύζυγο. -Ως σύζυγο.
-Θα σε προσέχω. -Στην αρρώστια και στην υγεία.
-Στα πλούτη και στη φτώχεια. -Στη χαρά και στη λύπη.
-Σου υπόσχομαι να σ' αγαπώ. -Σου υπόσχομαι να σ' αγαπώ.
Αποτελεί μεγάλη μου χαρά να σας ονομάσω πλέον ανδρόγυνο.
-Μπορείς να φιλήσεις τη νύφη σου. -Τώρα.
Κυρίες και κύριοι,
σας παρουσιάζω το ζεύγος Λίντια και Τζέιμς Μίλτον Τζόνσον!
Υποτίθεται ότι είσαι ευτυχισμένος.
Είμαι ευτυχισμένος!
-Ξέρεις να ανοίγεις σαμπάνια; -Φυσικά.
-Όχι! -Ξέρω να το κάνω!
-Σιγά. -Το έκανα.
Κοίτα να μαθαίνεις.
-Δεν τρόμαξα. -Ναι, καλά.
Εκπληρώθηκε ένα όνειρό μου.
Νιώθω πολύ ευτυχισμένη.
Έχω δίπλα μου ό,τι χρειάζομαι.
-Το άδειασες; -Δεν έπρεπε;
Δεν είναι σφηνάκι.
Δεν πίνουμε σφηνάκια.
Νιώθω σαν στο σπίτι μου. Νιώθω ασφαλής.
-Τι; -Είσαι όμορφη.
-Σ' αγαπώ. -Κι εγώ σ' αγαπώ.
Έφυγε το πέπλο μου.
Φοβάμαι ότι αν το φορέσεις…
Θεέ μου.
-Πώς είμαι; -Θεέ μου. Είσαι πολύ σέξι.
Η νύφη μου!
Να σε δω να περπατάς, πήγαινε. Θέλω να σε δω.
Να σε δω.
Κι εγώ το έκανα αυτό. Καλό.
Ο έρωτας είναι τυφλός.
Γιατί το βίωσα, δεν με νοιάζει η εμφάνισή σου,
πόσα λεφτά βγάζεις.
Βάζεις στην άκρη όλα όσα αντιμετωπίζουν οι άνθρωποι στον κόσμο,
όταν βρίσκεις μια σύνδεση με κάποιον.
Έχω στεναχωρηθεί πολύ γιατί έδωσα τα πάντα σε κάποια.
Αλλά μου αξίζει κάποια που θα με αγαπάει όπως την αγαπάω κι εγώ.
Μου αξίζει να εισπράττω την προσπάθεια που καταβάλλω.
Αυτό μου αξίζει.
Ο έρωτας είναι τυφλός.
Ο Ίζι με έκανε να ανοιχτώ συναισθηματικά, κάτι που δεν το περίμενα,
αλλά δεν είμαι 100% σίγουρη.
Δεν μπορώ να ξεκινήσω μια νέα ζωή νιώθοντας σχεδόν σίγουρη.
Ίσως μετανιώνω λίγο που δεν το προχώρησα.
-Θα με παντρευτείς; -Ναι!
Που δεν προσπάθησα να συζήσουμε ή να γνωρίσουμε τις οικογένειες.
Σ' αγαπώ πολύ!
Κι εγώ σ' αγαπώ.
Είχα αληθινά συναισθήματα. Αλλά κατά βάθος ξέρω ότι έκανα το σωστό.
Νομίζω ότι η αδυναμία μου να ανοιχτώ απωθεί τις γυναίκες.
Ξέρω ότι είναι κάτι που πρέπει να το δουλέψω.
Θέλω να συνεχίσω να προσπαθώ, γιατί υπάρχει κάποια για όλους.
Μετανιώνω που δεν δημιούργησα τις προϋποθέσεις
για να ανοιχτεί η Αλία και να νιώσει ασφαλής.
Μάλιστα, απάτησες πρόσφατα.
Και αυτό είναι κάτι που θα δουλέψω,
για να εξελιχθώ και να επικοινωνώ καλύτερα
και να είμαι καλύτερος σε μια μελλοντική σχέση.
Ο έρωτας είναι νοοτροπία, είναι τρόπος ζωής,
είναι καθημερινή επιλογή.
Αυτό το πείραμα με έφερε μπροστά σε διαφορετικές προκλήσεις,
που δεν έχω ξαναζήσει στη ζωή μου.
Δεν το πιστεύω ότι κάποια σου είπε κάτι και άφησες να μπει ανάμεσά μας.
Ούτσε, συγγνώμη!
Μετανιώνω που έφυγα.
Σ' αγαπώ.
Έμαθα να μη φοβάμαι να ανοίγομαι
μπροστά σε κάτι που με τρομάζει.
Έμαθα ότι δεν είμαι τέλεια.
Ότι δεν παίρνω πάντα τις σωστές αποφάσεις.
Σε θέλω.
Τα έκανα μαντάρα, συγγνώμη.
Αλλά μπορώ να έχω μια υγιή σχέση.
Ο Κρις είναι. Είναι επίσημο.
Η αγάπη και η αφοσίωση θέλουν δουλειά, αλλά δεν θα τα παρατήσω.
Είσαι καλά;
Πιστεύω ότι ο έρωτας είναι τυφλός,
γιατί η συναισθηματική σύνδεση φέρνει τη σωματική έλξη.
Και έμαθα ότι ενίοτε ο έρωτας είναι απρόσμενος.
Πρέπει να ακολουθείς την καρδιά σου.
Είμαι πολύ αισιόδοξος
και ανυπομονώ για το μέλλον.
Θα δείξει.
Υποδεχτείτε τους νεόνυμφους!
-Παντρευτήκαμε! -Παντρευτήκαμε!
Νιώθω υπέροχα!
Μεγάλε!
Όλα τα δεδομένα έδειχναν ότι αυτή είναι η σωστή απόφαση.
Στην τελική
το μόνο που μετράει είναι να είμαστε ευτυχισμένοι,
να γινόμαστε καλύτεροι μέσα απ' τη σχέση.
Και να αγαπιόμαστε.
Ναι, κι αυτό μάλλον.
Αν μπορούσα να περιγράψω τη σχέση μου με μία πρόταση, θα έλεγα
"Η ατελής τέλεια σχέση για εμένα".
Τι σημαίνει αυτό; Τα αγγλικά σου είναι χάλια.
Θα σου εξηγήσω αργότερα.
Μαζί, έλα.
-Όχι, δεν γίνεται έτσι. -Από πάνω αρχίζεις.
Όχι, από κάτω αρχίζεις.
Από πάνω.
-Είναι μόνο η αρχή. -Ο έρωτας είναι τυφλός.
Παντρεύτηκα τον άντρα των ονείρων μου.
Είμαι έτοιμη να ξεκινήσω τη ζωή μου με τον άντρα μου.
-Νέο κεφάλαιο. -Η αρχή του για πάντα.
-Σ' αγαπώ. -Κι εγώ σ' αγαπώ.
Πρόσεχε, θα με ρίξεις. Τι κάνεις;
-Προσπαθώ να οργανωθώ. -Εντάξει, έτσι.
Ο ΕΡΩΤΑΣ ΕΙΝΑΙ ΤΥΦΛΟΣ
Υποτιτλισμός: Μάρθα Λυρώνη